5 



Kulformationer«. Her beskriver han indgaaende Forekomsterne at 

 Stenkul paa Bornholm og de Bjergarter, som forekommer sammen 

 med Stenkullene, samt omtaler forskellige af de der fundne For- 

 steninger. Han inddeler Bornholms kulførende Dannelser i tre med 

 Hensyn til Alder forskellige Afdelinger: Vellengsby Sandsten og Ler, 

 den jærnholdige og den jærnfri Kulformation, hvilke han sammen- 

 ligner baade med de skaanske Dannelser og navnlig med Lagrækken 

 i England. 



Herved opnaar han en temmelig sikker Aldersbestemmelse for 

 den bornholmske Kulformation, idet han regner dens forskellige Dele 

 som jævnaldrende med Keuperen og omtrent hele Juraformationen. 



Ogsaa den praktiske Side af Sagen beskæftigede Forchhammer 

 sig med, baade Kullene og deres Brydning samt Muligheden for at 

 udnytte de jærnholdige Indlejringer i Kulformationen. 



Straks efter Forchhammers Død udkom der nogle Arbejder af 

 en Forfatter, der kun en kort Tid beskæftigede sig med Bornholms 

 Geologi, men dog naaede grundig at gennemforske Øen og at samle 

 et rigt Materiale af gode Iagttagelser. 



Det var den indfødte Bornholmer, M. Jespersen 1 ), der i Slut- 

 ningen af Tredserne og Begyndelsen af Halvfjerdserne virkede som 

 Adjunkt og Overlærer ved Rønne lærde Skole. Jespersen kendte sin 

 Fædreneø meget grundig, og for at klarlægge dens geologiske Forhold 

 gjorde han vidtløftige Undersøgelser og Udgravninger. I hans Arbejder 

 er der ophobet en Fylde af Iagttagelser, og disse er saaledes optegnede, 

 at deres Værdi som Primærmateriale er blivende. I sine teoretiske 

 Spekulationer over de tektoniske Forhold var Jespersen derimod ikke 

 saa heldig, idet han indordnede alle Strygningsretninger og tektoniske 

 Linier efter bestemte Systemer, der var fælles for hele Jordkloden 

 eller Dele af denne. Man sporer her en tydelig Indflydelse af Elie 

 de Beaumont's Teorier. Da imidlertid de oprindelige Observationer 

 saa godt som allevegne er optegnede, er Jespersens Arbejder fuld- 

 kommen tilforladelige som Kilder, bortset fra hans Tydninger af For- 

 holdene. 



Forchhammers Efterfølger som Professor Mineralogiæ, Fr. Johns- 

 trup, beskæftigede sig meget med Bornholms geologiske Forhold. Han 



x ) Jespersens Arbejder over Bornholms Geologi er følgende: 



1865. Liden geognostisk Vejviser paa Bornholm. Rønne. 2. Udg. 1913. 



1866. En Skitse af Sorthat Kulværk paa Bornholm. Skoleprogram. Rønne. 



1867. Phosphorit paa Bornholm. Tidsskr. for Physik og Chemi. S. 257. 

 København. 



1867. Bidrag til Bornholms Geotektonik. I. Naturhist. Tidsskr. 3. R. 



IV Bd. S. 33. København. 

 1869. Bidrag til Bornholms Geotektonik. II. Naturhist. Tidsskr. 3. R. 



VI Bd. S. 1. København. Tilsammen 3 Tavler og 3 Kort. 



